Alegeri prezidențiale în Croația, 2009-2010
Primul tur de scrutin al alegerilor prezidențiale din Croația din 2010 a avut loc duminică, 27 decembrie 2009, și la acesta au participat doisprezece candidați. În al doilea tur s-au calificat câștigătorul primului tur Ivo Josipović și candidatul de pe locul doi Milan Bandić, iar alegerile s-au ținut duminică 10 ianuarie 2010. Ivo Josipović a câștigat alegerile cu 60,3% din voturi, față de 39,7% cât a primit Bandić.